કોરોના વાઇરસ : "પાપા, મારો ઓક્સિજન બંધ કરી દીધો છે. હું મરી રહ્યો છું, અલવિદા"\nહૈદરાબાદની એક સરકારી હૉસ્પિટલમાં મૃત્યુ પામનારી વ્યક્તિ આ છેલ્લા શબ્દો છે.

મરતી વખતે રૅકર્ડ કરવામાં આવેલો આ વીડિયો સોશિયલ મીડિયામાં વાઇરલ થઈ રહ્યો છે. 

34 વર્ષના રવિકુમારના પિતા ઈરગડ્ડા હૉસ્પિટલમાં કામ કરતા લોકો પર આરોપ લગાવી રહ્યા છે કે તેમણે ઓક્સિજન બંધ કરીને રવિની હત્યા કરી નાખી છે. 

હૉસ્પિટલના આધિકારીઓ આ આરોપોને નકારે છે. તેમનું કહેવું છે કે કોરોના વાઇરસે રવિના હૃદય પર સીધો હુમલો કર્યો હતો, જેના કારણે તેમનું મૃત્યુ થયું હતું.

રવિકુમારના વીડિયો પહેલાં શું બન્યું?

24 જૂન રવિવારે રવિને તાવ હતો અને તેમને શ્વાસ લેવામાં તકલીફ પડતી હતી. તેમને ઇરાગડ્ડા જનરલ ઍન્ડ ચૅસ્ટ હૉસ્પિટલમાં (સરકારી) દાખલ કરવામાં આવ્યા, પરંતુ બે દિવસમાં જ તેમનું મૃત્યુ થઈ ગયું. 

રવિને કોરોના વાઇરસનો ચેપ લાગ્યો હતો કે નહીં એ સ્પષ્ટ થઈ શક્યું નથી. 23 જૂને તાવ વધવાથી અને શ્વાસ લેવામાં તકલીફ હોવાથી પિતા વેંકટસ્વારલુ પુત્ર રવિને નજીકની હૉસ્પિટલમાં લઈ ગયા.

રવિને તાવ હોવાથી હૉસ્પિટલમાં હાજર ડૉક્ટરોએ સ્પષ્ટ કહ્યું કે આ કોરોનાનો કેસ હોઈ શકે છે. 

એટલે ડૉક્ટરોએ કોરોના વાઇરસના ટેસ્ટ રિપોર્ટ દેખાડ્યા પહેલાં રવિને દાખલ કરવાનો ઇન્કાર કરી દીધો. એ બાદ વેંકટસ્વારલુ જુદીજુદી દસ હૉસ્પિટલમાં ગયા પણ બધાએ રવિની સારવાર કરવાનો ઇન્કાર કરી દીધો. 

બીબીસી સાથે વાત કરતાં વેંકટસ્વારલુ કહે છે કે હૉસ્પિટલોવાળાઓએ તેમને દરવાજાની અંદર પણ પગ મુકવા નહોતો દીધો.  

નીચે રજૂ કરાયેલા શબ્દો કાળજીપૂર્વક વાંચો કારણ કે કેટલીક વાતો તમને વિચલિત કરી શકે છે.

રવિકુમારનું છેલ્લું નિવેદન અને...

રવિ કહે છે, "પાપા, મને ઓક્સિજન નથી મળી રહ્યું. હું મરી રહ્યો છું. અલવિદા પાપા."

(આ વિડિઓ મૃતક દ્વારા તેમના જીવનની અંતિમ ક્ષણોમાં બનાવીને પિતાને મોકલવામાં આવ્યો હતો, જે હવે વાઇરલ થઈ રહ્યો છે. રવિકુમાર નામના આ દર્દીનું હૈદરાબાદની જનરલ ઍન્ડ ચૅસ્ટ હૉસ્પિટલમાં મૃત્યુ થયું છે. રવિના મૃત્યુ માટે તેમના પિતા વેંકટસ્વારલુ હૉસ્પિટલમાં સ્ટાફને દોષ આપી રહ્યા છે. તેમના કહેવા મુજબ હૉસ્પિટલ સ્ટાફની બેદરકારીના કારણે રવિનું મૃત્યુ થયું છે. હૉસ્પિટલ સુપરિન્ટેન્ડન્ટ મહેબૂબ ખાન મુજબ રવિકુમાર ઓક્સિજન પર હતા અને તેમના મૃત્યુનું કારણ કોરોના વાઇરસનું હૃદય સુધી પહોંચવું હતું.)









બીબીસી સાથે વાત કરતાં રવિના પિતા કહે છે, "તેમણે રવિના શરીરનું તાપમાન માપ્યું અને ત્યાર બાદ હૉસ્પિટલના દરવાજા બંધ કરી નાંખ્યા. નાની...\n\ntl;dr:
"તમે કહ્યું હતું કે સરકારી હૉસ્પિટલમાં કોઈ જોખમ નથી અને મેં ના પાડી હતી. છતાં તમે મને હૉસ્પિટલમાં દાખલ કર્યો. તમે મારી વાત સાંભળી નહીં કે ડૉક્ટર મારી નાખશે. અહીં કોઈ નહીં બચે. હું હવે શ્વાસ લઈ શકતો નથી. મારી વારંવારની વિનંતી પછી પણ એમણે મારો ઓક્સિજન બંધ કરી દીધો છે."